《圈里村》
明代·唐之淳

晓望嘉祥山，晚投孙家圈。墟曲烟火乱，天高云景鲜。

道旁一废烟，纠结苔蔓缠。知是古乡校，篆笔有瑶镌。

况兹邹鲁邦，文物自古先。云何丧乱后，俎豆没戈鋋。

当时揖让地，草木牛羊膻。方今际文明，百举无弃捐。

子产如可作，诸生思执鞭。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。